කොළඹ අද කැඳවා තිබූ මාධ්‍ය හමුවකට එක්වෙමින් ලංකා ගුරු සංගමයේ සභාපති ප්‍රියන්ත ප්‍රනාන්දු කියා සිටියේ පාර්ශව කිහිපයක් සිය වෘත්තීය ක්‍රියාමාර්ගයට සහය පළ කර ඇති බවයි.ගුරුවරුන් මෙලෙස වෘත්තීය ක්‍රියාමාර්ගයකට එළඹීමට තීරණය කළේ කොතලාවල පනත් කෙටුම්පතට එරෙහිව විරෝධතා දැක්වීමේදී නිරෝධායන නීති කඩකළ බවට ලංකා ගුරු සංගමයේ ලේකම් ජෝෂප් ස්ටාලින් ඇතුළු පිරිසක් අත්අඩංගුවට ගෙන නිරෝධායනයට යොමු කිරීමට එරෙහිවයි.මෙම වෘත්තීය ක්‍රියාමාර්ගයට ගුරු සංගම් 14 ක් එක්ව සිටින අතර, මෙම වෘත්තීය ක්‍රියාමාර්ගය හේතුවෙන් උසස් පෙළ විභාගයට අයදුම් කිරීමේ කටයුතු වලට ද බාධා එල්ල වුණා.